Diari Oficial de la Generalitat Valenciana


Sumari del DOGV 5007, del 17-05-2005 (2005/4765)

RESOLUCIÓ de 13 d'abril de 2005, del director general d'Energia, per la qual s'atorga a Energías Renovables Mediterráneas, SA (Renomar) l'autorització administrativa del parc eòlic denominat Mola de Todolella, situat als termes municipals de Todolella i Olocau del Rey en la província de Castelló, s'aprova el projecte d'execució i es declara, en concret, la seua utilitat pública . [2005/M4765]
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5007

Data del DOGV
:   17-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/4765


Data del document
:   13-04-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Todolella
    * empresa privada
    * energia eòlica

RESOLUCIÓ de 13 d'abril de 2005, del director general d'Energia, per la qual s'atorga a Energías Renovables Mediterráneas, SA (Renomar) l'autorització administrativa del parc eòlic denominat Mola de Todolella, situat als termes municipals de Todolella i Olocau del Rey en la província de Castelló, s'aprova el projecte d'execució i es declara, en concret, la seua utilitat pública [expedient ATREGI 2003/7/12]. [2005/M4765]
  
Vist l'expedient de sol·licitud d'adjudicació de l'execució dels plans energètics de zona, plans especials per a l'ordenació de les zones eòliques i estudis d'impacte ambiental, així com d'autorització de les instal·lacions elèctriques per a parcs eòlics, incoat a instància d'Energías Renovables Mediterráneas, SA (Renomar), amb data 3 de novembre de 2001, amb domicili en el carrer del Doctor Romagosa, número 1, de València, en relació amb la sol·licitud d'aprovació del pla energètic de la zona 2 del Pla Eòlic de la Comunitat Valenciana, situat als termes municipals de Todolella, Olocau del Rey i Forcall, per a la instal·lació de tres parcs eòlics anomenats respectivament Manzanera, Refoies i Mola de Todolella.
  
Vistos els escrits presentats en data 18 d'octubre de 2002 davant de la Conselleria d'Indústria, Comerç i Energia, en què sol·licita l'autorització administrativa i la declaració d'utilitat pública, en concret, per a la construcció del parc eòlic denominat Mola de Todolella i l'autorització administrativa, l'aprovació de projecte i la declaració d'utilitat pública per a la subestació transformadora també denominada ST Mola de Todolella, ambdós instal·lacions que formen el parc eòlic situades en els termes municipals de Todolella i Olocau del Rey en la província de Castelló, als quals s'adjuntava l'avantprojecte de l'esmentat parc eòlic firmat per Miguel Núñez Polo i visat pel Col·legi Oficial d'Enginyers Superiors Industrials de la Comunitat Valenciana i projecte de la subestació transformadora ST Mola de Todolella, firmat per Pablo Romera Alonso i visat pel Col·legi Nacional d'Enginyers de l'ICAI amb data 16 de juliol de 2002.
  
Vist l'escrit de 26 de novembre de 2004, en el qual se sol·licita l'aprovació de projecte de l'esmentat parc eòlic i es reitera en la sol·licitud d'autorització administrativa i aprovació de projecte de la subestació associada al qual s'adjuntaven projecte d'execució del parc eòlic Mola de Todolella firmat per Miguel Núñez Polo i visat pel Col·legi Oficial d'Enginyers Superiors Industrials de la Comunitat Valenciana amb data 11 de novembre de 2004 i nou projecte de subestació transformadora Mola de Todolella, firmat per Pablo Romera Alonso i visat pel Col·legi Nacional d'Enginyers de l'ICAI amb data 28 de juliol de 2004.
  
Vist l'escrit de 3 de març de 2005, en el qual presenta annex modificatiu del projecte de la subestació transformadora 132/12 kV Mola de Todolella, firmat per Pablo Romera Alonso i visat pel Col·legi Nacional d'Enginyers de l'ICAI amb data 22 de febrer de 2005.
  
Vist que per Resolució de 25 de febrer de 2003, del conseller d'Indústria, Comerç i Energia, van ser seleccionats els projectes de pla energètic, pla especial d'ordenació i estudi d'impacte ambiental de la zona 2 del Pla Eòlic de la Comunitat Valenciana, presentats per l'empresa Renomar.
  
Vist que en el període d'informació pública, en compliment del que establixen la Llei 54/1997, de 27 de novembre, del Sector Elèctric, el Reial Decret 1.955/2000, d'1 de desembre, i les Normes del Pla Eòlic de la Comunitat Valenciana, a què van ser sotmesos els projectes de pla especial, avantprojectes de parcs eòlics amb la relació de béns i drets afectats i estudi d'impacte ambiental de la zona 2, per mitjà d'anuncis en el Butlletí Oficial de la Província de Castelló número 82, de 5 de juliol de 2003, el Diari Oficial de la Generalitat Valenciana número 4.535, de 2 de juliol de 2003, i en el diari El Periódico Mediterráneo, del dia 7 de juliol de 2003, s'han presentat 13 escrits entre al·legacions particulars, informes d'organismes i empreses de servici públic o de servicis d'interés general i dictàmens d'ajuntaments, que van ser remesos al sol·licitant perquè n'emetera informe i que han sigut degudament d'objecte d'informe pel Servici Territorial d'Indústria de Castelló i la Direcció General d'Energia, informes que estan en l'expedient d'aprovació del pla especial d'ordenació de la zona 2.
  
Vist que de conformitat amb allò que s'ha establit per la Llei 54/1997, de 27 de novembre, del Sector Elèctric, i el Reial Decret 1.955/2000, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, d'1 de desembre, es va remetre als ajuntaments afectats pels parcs eòlics, separata de la part de les instal·lacions que els afecten, a fi d'establir les oportunes condiciones tècniques, juntament amb la relació concreta i individualitzada dels béns i drets afectats, per a la seua exposició al públic.
  
Vist que de conformitat amb allò que establix l'article 127 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre així mateix separata dels avantprojectes dels parcs eòlics de la zona 2 a:
  
- Conselleria de Cultura, Educació i Esport, Direcció Territorial de Castelló.
  
- Conselleria de Territori i Habitatge, Servici Territorial de Castelló.
  
- Conselleria d'Infraestructures i Transport, Servici Territorial d'Obres Públiques.
  
- Diputació de Terol.
  
- Diputació Provincial de Castelló.
  
A fi que donen la conformitat o l'oposició a l'autorització sol·licitada.
  
Vist que de conformitat amb el que establix l'esmentat article 127 del Reial Decret 1.955/2000, es van traslladar al sol·licitant els pronunciaments dels ajuntaments i organismes esmentats, que van ser degudament contestats.
  
Vist que estan en l'expedient els pronunciaments dels ajuntaments i organismes esmentats, així com les respostes del sol·licitant.
  
Vist que, amb data 11 de febrer de 2004, el conseller d'Infraestructures i Transport aprova provisionalment el pla especial d'ordenació de la zona 2.
  
Vist que, mitjançant una Resolució d'11 d'agost de 2004, el director general de Gestió del Medi Natural de la Conselleria de Territori i Habitatge formula declaració d'impacte ambiental en què estima acceptable des del punt de vista ambiental el projecte d'instal·lacions eòliques de la zona 2, inclòs el sistema d'evacuació elèctrica, amb les condicions que s'arrepleguen en l'apartat segon de la part dispositiva de la mencionada declaració d'impacte ambiental.
  
Vist que, mitjançant una Resolució de 30 de novembre de 2004, del conseller de Territori i Habitatge ha sigut aprovat definitivament el pla especial d'ordenació de la zona 2, i va ser publicat en el BOP de Castelló número 5 d'11 de gener de 2005.
  
Vist que, d'acord amb l'article 8 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana, l'aprovació definitiva del Pla Especial i la seua publicació oficial tindrà els efectes previstos en els articles 58 i 59 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana en relació amb els articles 179 a 182 del Reglament de Planejament de la Comunitat Valenciana, sobre executivitat, vigència, declaració d'utilitat pública, obligatorietat i entrada en vigor dels plans urbanístics.
  
Vist que, mitjançant una Resolució de 21 de març de 2005, s'ha formalitzat l'aprovació del pla energètic de la zona 2 per a la implantació dels parcs eòlics Manzanera, Refoies i Mola de Todolella en els termes municipals de Todolella, Olocau del Rey i Forcall, d'acord amb el que establix article 9 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana.
  
Vist que hi ha en l'expedient la memòria acreditativa de la capacitat legal, tècnica i econòmica del sol·licitant adequada al tipus d'instal·lació.
  
Vist l'informe tècnic favorable de 10 de gener de 2005, emés pel Servici Territorial d'Energia de Castelló.
  
Atés que la finalitat de les instal·lacions objecte d'autorització, situades en la zona eòlica 2 del Pla Eòlic de la Comunitat Valenciana, és la generació d'energia elèctrica destinada a satisfer les necessitats del consum de la Comunitat Valenciana a través de fonts d'energia renovables respectuoses amb el medi ambient.
  
Atés que l'article 21.3 de la Llei 54/1997, de 27 de novembre, del Sector Elèctric, establix que les autoritzacions administratives seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i el Reial Decret 1.955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica.
  
Atés que Renomar té la capacitat legal, tècnica i economicofinancera requerida en l'article 21.2 d) de la Llei 54/1997, de 24 de novembre, del Sector Elèctric, per a la realització de les instal·lacions projectades.
  
Atés a la Direcció General d'Energia competent per a la resolució del present expedient, d'acord amb el que disposa l'apartat segon de la part dispositiva de la resolució d'aprovació del pla energètic de la zona 2, del conseller d'Infraestructures i Transport, de 21 de març de 2005.
  
Esta Direcció General d'Energia resol:
  
Primer
  
Atorgar a Energías Renovables Mediterráneas, SA (Renomar), autorització administrativa per a la instal·lació del parc eòlic denominat Mola de Todolella, situat en els termes municipals de Todolella i Olocau del Rey en la província de Castelló, les característiques principals de la qual són:
  
- Potència total: 49,5 MW
  
- Nombre d'aerogeneradors: 33
  
- Potència unitària: 1,5 MW
  
- Subestació transformadora formada per:
  
Sistema de 132 kV compost per:
  
Una posició de línia connexió amb ST Morella
  
Una posició de transformador
  
Un transformador de potència trifàsic 132/12 kV de 55 MVA
  
Una reactància de posada a terra 12 kV de 300 A durant 10 segons
  
Un sistema de 12 kV, tipus interior, en cel·les d'aïllament en aire compost per:
  
Tres cel·les de línia
  
Una cel·la de transformador de potència
  
Una cel·la de mesura
  
Una cel·la de transformador de servicis auxiliars
  
- Pressupost: 14.550.030,55 euros
  
La present resolució queda sotmesa a les condicions següents:
  
1. La present autorització s'atorga sense perjuí de les concessions i autoritzacions que siguen necessàries, d'acord amb les disposicions que siguen aplicables.
  
2. Les condicions establides en l'apartat segon de la part dispositiva de la declaració d'impacte ambiental, d'11 d'agost de 2004, del director general de Gestió del Medi Natural.
  
3. Les condicions establides en l'apartat segon de la part dispositiva de la resolució d'aprovació del pla energètic de la zona 2 del Pla Eòlic de la Comunitat Valenciana.
  
4. Les condicions establides pels ajuntaments i organismes que han intervingut en el procediment administratiu.
  
Segon
  
Aprovar el projecte d'execució del parc eòlic Mola de Todolella firmat per Miguel Núñez Polo i visat pel col·legi Oficial d'Enginyers Superiors Industrials de la Comunitat Valenciana, amb data 11 de novembre de 2004, i el projecte de subestació transformadora 132/12 kV Mola de Todolella i l'annex modificatiu, firmats per Pablo Romera Alonso i visats pel Col·legi Nacional d'Enginyers de l'ICAI amb data 28 de juliol de 2004 i 22 de febrer de 2005 amb les condicions següents:
  
1. Les obres hauran de realitzar-se d'acord amb els projectes presentats.
  
2. El termini de posada en marxa serà de 10 mesos, comptadors a partir de la notificació de la present resolució. Abans de l'acabament de tal termini Energías Renovables Mediterráneas, SA (Renomar) podrà sol·licitar la seua ampliació per mitjà de sol·licitud motivada davant d'esta Direcció General.
  
3. El titular informarà de l'acabament de les obres al Servici Territorial d'Energia de Castelló a l'efecte de reconeixement definitiu i extensió de l'acta de posada en marxa.
  
4. Energías Renovables Mediterráneas, SA (Renomar) haurà d'observar en tot moment els preceptes, mesures i condicions que s'establisquen en la legislació aplicable a l'activitat de generació d'energia elèctrica i les derivades del Pla Eòlic de la Comunitat Valenciana.
  
Tercer
  
Declarar, en concret, la utilitat pública de les instal·lacions autoritzades en el punt primer de la part dispositiva de la present resolució, als efectes assenyalats en la Llei 54/1997, de 27 de novembre, del Sector Elèctric i la urgent ocupació dels béns i drets afectats, la relació concreta i individualitzada de la qual va ser sotmesa al tràmit d'informació pública, i va ser publicada en els mitjans de difusió indicats en la part expositiva d'esta resolució i exposada al públic en els ajuntaments en els termes municipals dels quals es troben.
  
L'administració deixarà sense efecte la present resolució en el moment en què observe l'incompliment de les condicions imposades en esta.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.